Държавен вестник, бр. 107, 2003 г., стр. 59

Б Р О Й  107
Д Ъ Р Ж А В Е Н   В Е С Т Н И К
С Т Р .  59
РЕШЕНИЕ № 842
ОТ 2 ДЕКЕМВРИ 2003 Г.
за откриване на процедура за издаване на раз-
решение за търсене и проучване на нефт и газ—
подземни богатства по чл. 2, т. 3 от Закона за
подземните богатства, в блок “Велико Търно-
во”, разположен на територията на областите
Габрово, Велико Търново, Търговище, Разград
и Сливен
На основание чл. 42, т. 1 и чл. 44, ал. 3 във
връзка с чл. 5, т. 2 и чл. 7, ал. 1, т. 10 от Закона
за подземните богатства
МИНИСТЕРСКИЯТ СЪВЕТ
Р Е Ш И :
1. Открива процедура за издаване на разре-
шение за търсене и проучване на нефт и газ чрез
провеждане на присъствен конкурс в блок “Ве-
лико Търново” с площ 4703 кв. км, определена
с координатите на граничните точки с номера
от 1 до 8 включително, посочени на карта и
подробно описани в приложение—неразделна
част от конкурсната документация и от догово-
ра за търсене и проучване.
2. Определя срок на разрешението 3 години
от датата на влизане в сила на договора за тър-
сене и проучване с право на продължения при
спазване изискванията на чл. 31 и чл. 32, ал. 2 от
Закона за подземните богатства и при условия
и по ред съгласно сключения договор.
3. Конкурсът за определяне на титуляр на
разрешението по т. 1 да се проведе на 51-ия ден
от обнародването на решението в “Държавен
вестник” в сградата на Министерството на окол-
ната среда и водите на адрес: бул. Княгиня
Мария-Луиза 22, София.
4. Срокът за закупуване на конкурсните кни-
жа е до 20-ия ден от обнародването на решени-
ето в “Държавен вестник”. Конкурсните книжа
се закупуват от стая 427 в сградата на Минис-
терството на околната среда и водите на адрес:
бул. Княгиня Мария-Луиза 22, София.
5. Срокът за подаване на заявления за учас-
тие в конкурса е до 17 ч. на 30-ия ден от обна-
родването на решението в “Държавен вестник”.
Заявленията за участие в конкурса се подават в
деловодството на Министерството на околната
среда и водите в сградата на адрес: ул. Уилям
Гладстон 67, София.
6. Срокът за подаване на предложенията е
до 17 ч. на 50-ия ден от обнародването на реше-
нието в “Държавен вестник”. Предложенията
се подават в деловодството на Министерството
на околната среда и водите в сградата на адрес:
ул. Уилям Гладстон 67, София.
7. Определя депозит за участие в конкурса в
размер 15 000 лв.
7.1. Срокът за заплащане на депозита е до
изтичането на крайния срок за подаване на за-
явления за участие в конкурса по т. 5.
7.2. Депозитът се превежда по банков път по
сметка, която се посочва в конкурсните книжа.
7.3. Депозитът на спечелилия конкурса, как-
то и депозитът на участниците, които са нару-
шили обявените изисквания на конкурса, се
задържа. На останалите участници депозитът
се връща в 14-дневен срок след обнародването
на издаденото разрешение.
8. Определя други изисквания, свързани с
провеждането на конкурса:
8.1. Цената на конкурсните книжа е 14 000 лв.
8.2. Конкурсът се провежда и когато има само
един допуснат кандидат.
8.3. Кандидатите за участие в конкурса тряб-
ва да отговарят на изискванията на чл. 23, ал. 1
от Закона за подземните богатства.
8.4. Заявленията за участие в конкурса се
изготвят и подават в съответствие с чл. 46, ал. 1
и 2 от Закона за подземните богатства и услови-
ята в конкурсните книжа.
8.5. Конкурсните предложения се изготвят в
съответствие с изискванията и условията, посо-
чени в конкурсните книжа.
8.6. В случай че в срока по т. 5 не постъпи
нито едно заявление за участие в конкурса или
не е допуснат нито един кандидат за участие в
конкурса, се провежда нов конкурс.
9. Упълномощава министъра на околната
среда и водите да организира и проведе конкур-
са и го определя за председател на комисията.
Членовете на комисията се определят от ней-
ния председател.
Министър-председател:
Симеон Сакскобургготски
Главен секретар на Министерския съвет:
Севдалин Мавров
70025
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ПРАВОСЪДИЕТО
МИНИСТЕРСТВО
НА ЗДРАВЕОПАЗВАНЕТО
МИНИСТЕРСТВО
НА ОБРАЗОВАНИЕТО И НАУКАТА
МИНИСТЕРСТВО НА ТРУДА
И СОЦИАЛНАТА  ПОЛИТИКА
ПРАВИЛНИК
за дейността на Съвета по осиновяване
Чл. 1. Правилникът урежда структурата и
организацията на дейността на Съвета по осино-
вяване към регионалната дирекция за социално
подпомагане, наричан по-нататък “съвета”.
Чл. 2. Съветът:
1. разглежда досиетата на децата и на осино-
вяващите;
2. изисква допълнителни документи и ин-
формация, необходими за осиновяването, от съ-
ответните лица и компетентни органи;